Bambusriksa er utbredt i Nord-Sulawesi og på Minahasahalvøya i Sørøst-Sulawesi. Den opptrer i tett lianeskog og bambusskog med sekundærvekst, i grensestrøkene mellom lavlandet og høylandet. På Minahasahalvøya også i skråninger med sekundærvekst ved basen av gressletter med elefantgress. Arten eter trolig mest ferskvannskrabber, som den fanger i bekkefar og lignende. Det eneste som er kjent om hekkingen er en observasjon av en voksen fugl med to unger.